Public procurement notice: Contract Notice
Published: 2016-03-19
Buyer: Hrvatski operator prijenosnog sustava d.o.o.
Country: HR
Region: Hrvatska
Contract type: Services
Procedure: Open procedure
CPV classification: 72265000: Software configuration services
Estimated value: 4800000 HRK
Submission deadline: 2016-04-27
Award criteria: Lowest price

Technical requirements: Nadogradnja sustava za podršku vođenju EES-a u skladu s ENTSO-E propisima i ostalom zakonskom regulativom.
— Hrvatski operator prijenosnog sustava d.o.o., Sektor za procesnu i poslovnu informatiku i telekomunikacije, Kupska 4, Zagreb,
— odnosno točna lokacija navedena u pojedinom ugovoru (narudžbenici) na temelju sklopljenog okvirnog sporazuma.
Predmet nabave ovog postupka je pružanje usluga nadogradnje sustava za podršku vođenju EES-a u skladu s ENTSO-E propisima i ostalom zakonskom regulativom što uključuje: usluge prilagodbe programskih sustava za vođenje EES-a u skladu s ENTSO-E propisima i zakonskom regulativom te promjenama na vezanim sustavima, a u skladu s tehničkom specifikacijom iz dijela B. ovog DZN-a, troškovnikom (koji se nalazi u obliku Excel radne datoteke učitan u Elektronički oglasnik javne nabave Republike Hrvatske kao posebni dokument) i u kojima su naznačeni naziv, količina te ostali uvjeti potrebni za kompletiranje ponude.
— konzultanske usluge (školovanja, izrada tehničkih rješenja i analiza rada sustava, ispitivanja sustava),
Količina predmeta nabave definirana je troškovnikom i sastavni je dio ovog DZN-a. Količina predmeta nabave iskazana u troškovniku je okvirna količina za dvogodišnje razdoblje. Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama i raspoloživim financijskim sredstvima naručitelja, te može biti veća ili manja od okvirne količine. Sukladno članku 5. Uredbe o načinu izrade i postupanju s dokumentacijom za nadmetanje i ponudama (NN 10/2012), ukupna plaćanja bez poreza na dodanu vrijednost na temelju svih ugovora sklopljenih na temelju okvirnog sporazuma ne smije prelaziti procijenjenu vrijednost nabave.
— garanciju banke, neopozivu, bezuvjetnu i plativu na „prvi poziv” i „bez prigovora” na iznos od 200 000 HRK,
Ako ponuditelj daje novčani polog, u ponudi mora dostaviti dokaz o uplati depozita u korist Hrvatskog operatora prijenosnog sustava d.o.o., na transakcijski račun (IBAN) br. HR92 2340 0091 5102 2183 7, na iznos od 200 000 (rok povrata neposredno nakon završetka postupka javne nabave, ako je neiskorišteno). U pozivu na broj obavezno navesti broj 3000-1/16, a pod svrhom plaćanja navesti naziv otvorenog postupka javne nabave – Nadogradnja sustava za podršku vođenju EES-a. Napomena: jamstvo za ozbiljnost ponude u obliku izvornika bankarske garancije koje u ovom trenutku nije moguće slati i primati kao elektronički dokument, ponuditelj u roku za dostavu ponuda dostavlja naručitelju u papirnatom obliku odvojeno od elektronički dostavljene ponude, a u sklopu elektronički uvezane i dostavljene ponude uvrštava (učitava u EOJN) skenirano jamstvo za ozbiljnost ponude u obliku bankarske garancije. Jamstvo za ozbiljnost ponude u obliku izvornika bankarske garancije se dostavlja u izvorniku koji ne smije biti ni na koji način oštećen (bušenjem, klamanjem i sl.) na adresu naručitelja Hrvatski operator prijenosnog sustava d.o.o. Kupska 4, HR-10000 Zagreb, u zatvorenoj omotnici na kojoj su navedeni podaci o ponuditelju i naručitelju, s dodatkom: „Postupak nabave Nadogradnja sustava za podršku vođenju EES-a, ev. broj 3000-V-1/16– Dio / dijelovi ponude koji se dostavljaju odvojeno u papirnatom obliku, NE OTVARAJ”. Jamstvo za ozbiljnost ponude u obliku bankarske garancije mora glasiti na naručitelja: Hrvatski operator prijenosnog sustava d.o.o., Kupska 4, HR-10000 Zagreb. Jamstvo za ozbiljnost ponude u obliku bankarske garancije ne smije biti kraće od roka valjanosti ponude, a rok valjanosti ponude određen je točkom 6.6. iz dijela A DZN-a. Napomena: ponuditelj u sklopu elektronički uvezane i dostavljene ponude uvrštava (učitava u EOJN) skenirani dokaz o uplati novčanog pologa. Ako na dan izvršnosti Odluke o odabiru istekne rok valjanosti ponude, Naručitelj će tražiti od ponuditelja dostavu pisane izjave ponuditelja o produženju roka valjanosti ponude i jamstva za ozbiljnost ponude sukladno tom produženom roku. U tu svrhu ponuditelju će se dati primjereni rok.
Ponuditelj gubi pravo na povrat jamstva za ozbiljnost ponude (bankarske garancije ili pologa) u slučaju:
— odbijanja potpisivanja okvirnog sporazuma u roku od 8 dana od primitka pisanog zahtjeva za prihvat okvirnog sporazuma,
Napomena: u tekstu bankarske garancije obavezno je taksativno navesti sve prethodno naznačene slučajeve za koja se izdaje jamstvo. Naručitelj će ponuditeljima, čija ponuda nije odabrana, jamstvo za ozbiljnost ponude vratiti neposredno nakon završetka postupka javne nabave. Jamstvo za ozbiljnost ponude ponuditelja čija je ponuda odabrana kao najpovoljnija bit će vraćeno kada ponuditelj prihvati okvirni sporazum odnosno dostavi jamstvo za izvršavanje okvirnog sporazuma.
Okvirni sporazum s 1 gospodarskim subjektom u ovom postupku javne nabave obvezuje na sklapanja ugovora o javnoj nabavi. Ponuditelj s kojim će se zaključiti okvirni sporazum obvezan je u roku 7 dana od sklapanja okvirnog sporazuma dostaviti jamstvo za izvršenje okvirnog sporazuma, u obliku izvornog bankarskog jamstva. Izvorno bankarsko jamstvo mora biti neopozivo, bezuvjetno, plativo na „prvi poziv” i „bez prigovora” na iznos od 10 % vrijednosti okvirnog sporazuma bez PDV-a (bez PDV-a) + 250 000 HRK. Rok valjanosti mora biti sukladan roku trajanja okvirnog sporazuma uz respiro period od 10 dana. Naručitelj će aktivirati jamstvo za izvršenje okvirnog sporazuma u slučaju povrede ugovornih obveza, odnosno u slučaju nepoštivanja roka isporuke, izvršenja usluga i isporuke robe koja ne odgovara ponuđenim uslugama i robi, obračunavanja cijena koje nisu ugovorene, odnosno u slučaju odbijanja zaključivanja ugovora na temelju okvirnog sporazuma od strane odabranog ponuditelja i povrede posebnih uvjeta i zahtjeva prema članku 18. stavku 7. ZoTEE-a. Jamstvo za izvršenje okvirnog sporazuma mora glasiti na naručitelja: Hrvatski operator prijenosnog sustava d.o.o., Kupska 4, HR-10000 Zagreb. Ako jamstvo za izvršenje okvirnog sporazuma ne bude naplaćeno, naručitelj će ga vratiti odabranom ponuditelju nakon isteka istog. Ponuditelj je obvezan, kao sastavni dio svoje ponude, priložiti izjavu da će, ukoliko bude odabran kao najpovoljniji ponuditelj, dostaviti jamstvo za izvršenje okvirnog sporazuma. Izjavu je potrebno ovjeriti potpisom osobe ovlaštene za zastupanje gospodarskog subjekta. Predložak izjave je sastavni dio dijela C DZN-a (obrazac 5.). Napomena: ponuditelj u sklopu elektronički uvezane i dostavljene ponude uvrštava (učitava u EOJN) skeniranu traženu izjavu.
Ponuditelj koji dostavi najpovoljniju ponudu i s kojim se sklopi okvirni sporazum će prilikom primopredaje ugovorene robe/izvršenih usluga po pojedinoj narudžbenici, a najkasnije prilikom konačnog obračuna dostaviti jamstvo za otklanjanje nedostataka u jamstvenom roku, za slučaju da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Jamstvo za otklanjanje nedostataka u jamstvenom roku treba biti u obliku izvorne bankarske garancije, koja mora biti neopoziva, bezuvjetna, plativa „na prvi poziv” i „bez prigovora”, te na iznos od 10 % vrijednosti ugovora temeljem okvirnog sporazuma (bez PDV-a), s rokom važenja sukladno jamstvenom roku uz respiro period od 10 dana. Jamstvo za otklanjanje nedostataka u jamstvenom roku mora glasiti na naručitelja: Hrvatski operator prijenosnog sustava d.o.o., Kupska 4, HR-10000 Zagreb. Ponuditelj je obvezan, kao sastavni dio svoje ponude, priložiti izjavu da će, ukoliko bude odabran kao najpovoljniji ponuditelj, dostaviti jamstvo za otklanjanje nedostataka u jamstvenom roku. Izjavu je potrebno ovjeriti potpisom osobe ovlaštene za zastupanje gospodarskog subjekta i pečatom. Predložak izjave je sastavni dio dijela C DZN-a (obrazac 6.).
Nije predviđeno plaćanje predujma. Račune će naručitelj platiti u roku 60 dana uplatom na transakcijski broja računa (IBAN) odabranog ponuditelja, člana zajednice ponuditelja za onaj dio ugovora koji je on izvršio ukoliko se ugovor sklapa sa zajednicom ponuditelja, ako zajednica ponuditelja ne odredi drugačije, odnosno podizvoditelja ako mu je dio ugovora dan u podugovor. Za plaćanje nakon roka od 60 dana, odabrani ponuditelj odnosno podizvoditelj ima pravo obračunati zateznu kamatu po ugovornoj stopi od 6 % godišnje za razdoblje od 61.-og dana. Plaćanje će se izvršiti na temelju računa izvršitelja i Zapisnika o izvršenim uslugama. Početak roka plaćanja teče od ovjere računa izvršitelja. Račun ovjerava ovlaštena osoba naručitelja u roku od 8 dana od primitka računa. Dan primitka računa smatra se dokaziv dan primitka računa u Hrvatski operator prijenosnog sustava d.o.o., Kupska 4, Zagreb (putem urudžbenog zapisnika). U slučaju promjene naziva, adresa te drugih promjena u organizacijskoj strukturi naručitelja i/ili njegovih sastavnih organizacijskih jedinica, naručitelj će o promjenama pravodobno izvijestiti odabranog ponuditelja koji će uskladiti svoje dokumente u skladu s izvršenim promjenama. Ponuditelj s kojim će se potpisati Okvirni sporazum mora biti suglasan da vjerovnik ne može prenositi, ustupati ili prodati svoju tražbinu i prava proistekla iz te tražbine trećoj osobi (novom vjerovniku) bez prethodne pisane suglasnosti druge ugovorne strane.
Prema odredbama članka 18. stavka 7. Zakona o tržištu električne energije (Narodne novine 22/13, dalje: ZoTEE) Hrvatski operator prijenosnog sustava (dalje: HOPS), kao neovisni operator prijenosa ne smije zajednički dijeliti informatičke sustave ili opremu, s bilo kojim dijelom vertikalno integriranog subjekta niti zajednički koristiti usluge istih savjetnika ili vanjskih izvođača za informatičke sustave ili informatičku opremu. Ponuditelj / član zajednice ponuditelja / podizvoditelj za gore navedene usluge ne smije imati aktivni okvirni sporazum / ugovor / narudžbenicu / sporazum o poslovnoj suradnji (dalje: Ugovor) kao ugovorna strana ili podizvoditelj niti sklopiti Ugovor s bilo kojim društvom u sastavu vertikalno integriranog subjekta za vrijeme trajanja ugovornog odnosa s HOPS-om.